|  |  |  |  |
| --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ**  ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΑΤΤΙΚΗΣ  **49η ΠΕΡΙΦΕΡΕΙΑ**  **ΔΗΜΟΤΙΚΗΣ ΕΚΠΑΙΔΕΥΣΗΣ ΑΤΤΙΚΗΣ**  ΣΧΟΛΙΚΟΣ ΣΥΜΒΟΥΛΟΣ  Δρ. ΑΝΔΡΕΑΣ Ν. ΖΕΡΓΙΩΤΗΣ | |  | **Διόνυσος, 6 Μαρτίου 2016**  **Αριθμ. Πρωτ.: Φ3.Α/ 72**  **ΠΡΟΣ**  **τους κ.κ. Διευθυντές και Διευθύντριες και τους Συλλόγους Διδασκόντων των Δημόσιων και Ιδιωτικών Δημοτικών Σχολείων της 49ης Περιφέρειας Δ.Ε. Αττικής**  Κοιν.  κ. Προϊστάμενο Επιστημονικής και Παιδαγωγικής Καθοδήγησης Π.Ε. Αττικής |
| Ταχ. Δ/νση | : Πλαστήρα Νικολάου, 50 |
| Τ.Κ.-Πόλη | : 14576, Διόνυσος |
| Τηλέφωνο | : 2108145999 |
| Ηλ. Δ/νση | : [symdim-anatt49@sch.gr](mailto:symdim-anatt49@sch.gr) |
| **Ιστολόγιο** | **:** [**www.49epa.weebly.com**](http://www.49epa.weebly.com) |
| Πληροφορίες | : Χρηστίδου Αλεξάνδρα |
| Τηλέφωνο | : 2102465855 |
| Τηλ. & Φαξ | : 2102461598 |
| Ηλ. Δ/νση | : [simvouloi@yahoo.com](mailto:simvouloi@yahoo.com) |

**Θέμα: «Παγκόσμια Ημέρα κατά της Ενδοσχολικής Βίας και του Εκφοβισμού».**

Σήμερα, 6η Μαρτίου 2016, είναι άλλη μια ημέρα επετειακού εορτασμού της Παγκόσμιας Ημέρας κατά του Σχολικού Εκφοβισμού και της Ενδοσχολικής Βίας. Είμαι βέβαιος ότι όλα τα σχολεία της 49ης Περιφέρειας Δημοτικής Εκπαίδευσης Αττικής θα ανταποκριθούν με συνέπεια στο συμβολισμό της Ημέρας και όλοι οι συνάδελφοι θα αναλάβουν, όπως και κάθε χρόνο, να οργανώσουν δράσεις με ανάλογο περιεχόμενο με τους μαθητές τους.

Αυτό που είναι σημαντικό να κατανοήσουμε όλοι είναι ότι πάνω στο θέμα αυτό δεν χωρά κανένας εφησυχασμός. Σύνθημά μας πρέπει να είναι: κανένας μαθητής μας θύμα, κανένας μαθητής μας θύτης, κανένας μαθητής μας εγκλωβισμένος στο φαύλο κύκλο της βίας και του εκφοβισμού με οποιαδήποτε μορφή.

Η σχολική ηλικία είναι πολύτιμη και κάθε παιδί έχει το δικαίωμα να τη ζήσει με ασφάλεια. Τα σχολεία μας, με τη συνεχή επαγρύπνηση και φροντίδα όλων των εκπαιδευτικών μας, είναι υπερασπιστές αλλά και εγγυητές του δικαιώματος του κάθε παιδιού να βιώσει μέσα σε περιβάλλον ασφάλειας την παιδικότητά του και τη συντροφικότητα των συνομηλίκων του.

Αγαπητές και αγαπητοί συνάδελφοι, σας εύχομαι καλή επιτυχία στο έργο σας.

Ο Σχολικός Σύμβουλος

Ανδρέας Ν. Ζεργιώτης